projecte-aina/catalan_government_crawling huggingface dataset:
Recentment, el Ministerio de Fomento va aprovar la privatització del 49% d'AENA (així com una modificació de la regulació aeroportuària com a pas previ a l'entrada del capital privat), tot i que el procés es troba temporalment paralitzat.
Atès que el model de gestió dels principals aeroports d'Espanya comporta limitacions importants en termes de competència, per les seves característiques de gestió centralitzada i subsidis creuats, la privatització d'AENA podria haver estat una bona oportunitat per reconduir el model cap a una gestió més descentralitzada, que permetés competir als aeroports en major grau i obtenir guanys d'eficiència.
Així doncs, en la mesura que la privatització dels aeroports de l'Estat és una qüestió lligada a la competència, de notable transcendència pels ciutadans de Catalunya i d'indubtable actualitat, s'ha considerat oportú que l'ACCO organitzi aquesta jornada.
En particular, l'objectiu d'aquest acte és contribuir al debat sobre el model de gestió dels aeroports de l'Estat per tal que, aprofitant la seva privatització parcial, s'opti per un model de gestió més favorable a la competència.
L'Autoritat Catalana de la Competència (ACCO) organitza aquest acte degut a l'interès, des del punt de vista de la competència, del posicionament del Parlament Europeu en relació amb l'anomenat "cas Google".
Per tractar aquest tema es comptarà amb la presència del Sr.
Ramon Tremosa, Diputat del Parlament Europeu, qui va intervenir en la cambra europea de forma notable i decisiva en relació amb aquesta qüestió.
La jornada s'engloba en la tasca de promoció de la competència de l'ACCO que, en aquest cas, es concreta en l'estudi de les noves tecnologies de la informació i comunicació atesa la seva creixent incidència en els mercats i, per tant, també en el benestar de consumidors i usuaris.
En aquesta mateixa línia, l'ACCO va analitzar recentment quina hauria de ser la resposta més procompetitiva davant dels reptes que plantegen les innovacions que es basen precisament en l'ús d'aquestes tecnologies: " Transaccions entre iguals (P2P) i competència ".
L'ACCO fa públic l'Informe emès de conformitat amb l'article 97.2 del Reial Decret Legislatiu 781/1986 relatiu a la municipalització en règim de monopoli del servei públic d'abastament domiciliari d'aigua potable del municipi de Santa Maria d'Oló, que podeu llegir, en la seva versió catalana i castellana, a l'apartat Avaluació de l'actuació de les administracions públiques
El passat 13 de maig de 2013 s'han fet públiques unes recomanacions basades en un estudi elaborat per l'Autoritat Catalana de la Competència (ACCO) sobre el sector de la instal·lació i el manteniment d'ascensors a Catalunya que han estat validades per l'Agència Catalana del Consum i la Subdirecció General de Seguretat Industrial de la Generalitat de Catalunya.
Aquest text de discussió posa de manifest que malgrat que la intervenció pública en aquest sector està plenament justificada per l'existència de fallades de mercat, pot produir, al seu torn, efectes indesitjats sobre la competència i ineficiències i, d'aquesta forma, suposar un impacte negatiu sobre el benestar social.
L'ACCO ha organitzat aquesta jornada per a reflexionar sobre tots aquests aspectes donada la importància del sòl per a l'economia catalana.
La Comissió Europea ha optat per abordar aquest problema a través de la Proposta de Directiva relativa a determinades normes per les quals es regeixen les demandes per danys i perjudicis causats per infraccions del Dret de la competència.
D'aquesta forma, la Comissió pretén garantir l'exercici eficaç i uniforme en tota la Unió del dret de les víctimes al ple rescabalament i alhora garantir que aquest exercici no interfereixi amb l'efectivitat de l'aplicació del Dret de la competència i, en concret, dels programes de clemència.
Proposta de directiva sobre normes rectores de demandes per danys per infracció del Dret de la Competència: límits i clarificacions
Directiva de danys i perjudicis i els il·licits de competència
Xavier Puig, primer per l'esquerra
El passat 12 de desembre de 2014 Xavier Puig, tècnic de la Direcció General de l'Autoritat Catalana de Defensa de la Competència (ACCO), ha participat a la jornada anomenada "El derecho de la competencia frente a la economía colaborativa", que ha tingut lloc a Madrid i ha estat organitzada conjuntament pel Col·legi d'Advocats de Madrid i el despatx jurídic Tourism&Law.
L'Autoritat Catalana de la Competència (ACCO) ha estat seleccionada per la Fundació La Caixa, en el marc de les conferències del Palau Macaya, per presentar-hi el projecte de replantejament de regulació de la normativa de competència mitjançant la metodologia Sàpiens en la qual l'ACCO ja treballa en col·laboració amb Ferran Adrià i El Bulli Foundation.
Marc Realp, director general de l'Autoritat Catalana de la Competència (ACCO) ha protagonitzat l'obertura de la sessió ' Competencia 2018.
Distribución, licitaciones, abusos y otras hierbas: Qué pasó en el 2018 y qué nos espera en el 2019 ' En aquest acte, organitzat pel despatx d'advocats Gómez-Acebo & Pombo, s'han analitzat alguns dels afers més destacats que ha deixat el panorama de la aplicació del Dret de la competencia en el 2018.
Marc Realp, director general de l'Autoritat Catalana de la Competència (ACCO), ha participat a les XII JORNADAS NACIONALES DEFENSA DE LA COMPETENCIA que han tingut lloc els dies 4 i 5 d'abril a Pamplona.
Concretament, el director general de l'ACCO, ha moderat la Mesa: "Contractació pública i competència" que comptava amb la participació de Pilar Canedo (vocal del Consell de la CNMC), Javier Serrano (Órgano Administrativo de Recursos Contractuales CAV) i Javier Vázquez (consultor privat, ex vocal del Tribunal de Contratos de Navarra).
Per llegir el programa de les jornades, cliqueu aquí.
Susanna Grau, Cap de l'Àrea d'Instrucció d'Expedients de l'Autoritat Catalana de la Competència (ACCO), ha participat en les Jornades del cicle integral de l'aigua, com a ponent en la Taula 2 sobre el Marc normatiu dels models de gestió.
Aquest event ha estat organitzat per la Federació d'Indústria, Construcció i Agro de la Unió General de Treballadors (UGT - FICA).
En la documentació annexa trobareu el programa complet de les jornades.
El mercat dels serveis d'assistència sanitària privada s'ha concentrat en els darrers anys com a conseqüència d'un seguit d'operacions de concentració que mostren una tendència cap a la consolidació de grups hospitalaris.
Per aquest motiu, l'Autoritat Catalana de la Competència (ACCO), va decidir analitzar l'oferta actual en aquest mercat així com la seva evolució recent i els seus possibles efectes sobre la competència.
Si voleu continuar llegint us podeu descarregar la nota de premsa.
També podreu accedir a aquest estudi i un vídeo explicatiu.
(Mapa interactiu i estudi i vídeo explicatiu en català, castellà i anglès)
La regulació sectorial no té en compte l'evolució del mercat i de la tecnologia i manté inalterable un regim dual i restrictiu que, en la seva major part, o bé no està justificat, o no és proporcional o és discriminatori.
Aquesta tendència del legislador (parcialment avalada pels tribunals) perpetua la creació de rendes regulatòries i obstaculitza la competència efectiva entre els operadors del servei de taxis i els operadors que presten serveis de lloguer de vehicles amb conductors (VTC).
Replantejament de la regulació del sector del transport de viatgers en vehicles de fins a nou places (taxis i VTC's)
L'Autoritat Catalana de la Competència (ACCO) valora positivament la regulació continguda al projecte d'Ordre que desenvolupa el Pla rector d'ús i gestió de les Illes Medes i efectua diverses recomanacions per tal de millorar-lo des d'una òptica de competència.
(Si voleu continuar llegint, podeu descarregar-vos la nota de premsa annexa)
L'Autoritat Catalana de la Competència (ACCO) ha formulat un requeriment previ a l'Àrea Metropolitana de Barcelona (AMB) per tal que, en el termini màxim d'un mes, declari la nul·litat o, subsidiàriament, derogui el Reglament d'ordenació de l'activitat de transport urbà discrecional de viatgers amb conductor de vehicles de fins a nou places que circula dins l'àmbit de l'AMB.
Tal i com ja va posar de manifest en l'informe sobre el Reglament que l'ACCO va emetre per a la consideració de l'AMB, l'ACCO considera que el Reglament conté importants restriccions a la competència que legitimen l'actuació d'aquesta autoritat.
L'ACCO considera especialment greu l'expulsió del mercat de bona part dels operadors VTC ja autoritzats de conformitat amb el marc legal que es produirà com a conseqüència de l'aprovació del Reglament.
L'objectiu del requeriment previ de l'ACCO és que l'AMB retiri el nou Reglament, que totes les parts renunciïn a la via judicial i que es treballi per una solució consensuada amb operadors i administracions que tingui en compte el servei del taxi com a interès general, però que a la vegada incorpori més competència en el sector i encari la seva necessària modernització tecnològica.
L'Autoritat Catalana de la Competència (ACCO) fa públic l'Informe de Regulació del projecte de Decret sobre l'activitat de guia de turisme (IR 36/2018) emès a sol·licitud de la Direcció General de Turisme del Departament d'Empresa i Coneixement.
Aquest projecte de Decret estableix un nou procediment per obtenir l'habilitació per a la prestació de l'activitat de guia de turisme a l'interior dels monuments declarats bé cultural d'interès nacional i dels museus inscrits al Registre de Museus de Catalunya, així com per obtenir el reconeixement de les habilitacions expedides per altres Comunitats Autònomes de l'Estat o organismes oficials d'altres Estats membres de la Unió Europea.
(Si voleu continuar llegint podeu descarrecar-vos la nota de premsa annexa).
(versió conjunta en català i castellà)
El Tribunal Català de Defensa de la Competència de l'Autoritat Catalana de la Competència (TCDC de l'ACCO), ha adoptat aquesta resolució d'arxivament de l'expedient núm. 48/2012 - Quioscs de Barcelona.
L'origen d'aquest expedient es troba en la denúncia presentada per l'Agrupació Catalana d'Agents de la Divulgació en relació amb (i) la celebració de diversos contractes entre l'Asociación Profesional de Vendedores de Prensa de Barcelona y Provincia, Publimob, SA (actualment, Corporación Europea de Mobiliario Urbano, SA ) i Epi -ma, SL per a l'explotació de la publicitat en els quioscs de premsa de la ciutat de Barcelona i (ii) el contracte entre l'Ajuntament de Barcelona i Publimob, SA relatiu a la llicència per explotar publicitàriament les estructures físiques constituïdes pels mateixos quioscs.
També podeu accedir al contingut d'aquesta notícia a l'apartat Resolucions.
Aquest document ha estat redactat, com la continuació d'un seguit de documents publicats per l'Autoritat Catalana de la Competència (ACCO), en relació amb el procés d'elaboració del PEUAT per part de l'Ajuntament de Barcelona.
Aquest organisme ha volgut incidir en els importants efectes que, des d'una òptica de competència, poden presentar les mesures contingudes en el Pla.
En aquest sentit, fa especial èmfasi en la regulació especialment restrictiva que fa el PEUAT dels habitatges d'ús turístic.
També podeu accedir al contingut d'aquesta notícia a l'apartat Avaluació de la regulació.
Aquest informe de regulació (IR 29/2017) recull les consideracions de l'Autoritat Catalana de la Competència (ACCO) en relació amb el projecte de Decret sobre el model de governança de la pesca professional a Catalunya (en endavant, projecte de Decret), emès en base a les competències atribuïdes per la Llei 1/2009, del 12 de febrer, de l'Autoritat Catalana de la Competència (en endavant, Llei 1/2009).
L'objecte del document és analitzar si el projecte de Decret introdueix restriccions a la competència i, si aquest és el cas, avaluar si s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe ex ante, és a dir, que ha estat emès amb anterioritat a l'aprovació del projecte de Decret per part del Govern de la Generalitat de Catalunya i que ha estat sol·licitat per la Direcció General de Pesca i Afers Marítims del Departament d'Agricultura, Ramaderia Pesca i Alimentació en data 18 de juliol de 2017.
També podeu accedir al contingut d'aquesta notícia a l'apartat Avaluació de la regulació.
Aquest informe de regulació (IR 30/2017) recull les consideracions de l'Autoritat Catalana de la Competència (ACCO) sobre el projecte de Decret dels serveis de criança a la llar per a la petita infància (en endavant, projecte de Decret), emès en base a les competències atribuïdes per la Llei 1/2009, del 12 de febrer, de l'ACCO (en endavant, Llei 1/2009).
L'objecte del document és analitzar si el projecte de Decret introdueix restriccions a la competència i, si aquest fos el cas, avaluar si s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe ex ante, és a dir, elaborat amb anterioritat a l'aprovació del projecte de Decret per part del Govern de la Generalitat de Catalunya i que ha estat sol·licitat per la Direcció General de Famílies del Departament de Treball, Afers Socials i Famílies en data 18 de juliol de 2017.
També podeu accedir al contingut d'aquesta notícia a l'apartat Avaluació de la regulació.
S'ha obert convocatòria pública per a la concessió d'una beca de col·laboració en l'àmbit d'actuació de l'Autoritat Catalana de la Competència (ACCO), mitjançant la Resolució, de 4 d'agost (DOGC núm. 7446, d'1.9.2017).
La beca té per finalitat que la persona seleccionada pugui aprofundir la seva formació teoricopràctica en el coneixement de la política de competència, tant des del vessant de la defensa com de la promoció, en els àmbits funcionals que desenvolupa l'ACCO.
En concret, les tasques de col·laboració seran, principalment, donar suport al personal de la Direcció General de l'ACCO en l'elaboració d'estudis de mercats i sectors (construcció de bases de dades, anàlisis de dades, cerca i revisió de literatura, etc.), en l'avaluació de la regulació (revisió d'informes normatius, cerca de normativa, etc.) o en la instrucció d'expedients sancionadors (cerca i revisió de resolucions i jurisprudència, etc.).
Per participar-hi cal tenir, entre altres requisits:
La beca té una durada de 3 mesos (del dia 2 d'octubre al 31 de desembre de 2017), amb una dedicació de 25 hores setmanals.
Les sol·licituds i la documentació es presenten d'acord amb el procediment que preveuen les bases reguladores aprovades per la Resolució VEH/1906/2017, de 26 de juliol (DOGC núm. 7427, de 4.8.2017).
El procediment de concessió de la beca i els criteris per avaluar les persones candidates també estan fixats en aquestes bases i en les de la convocatòria.
Convé assenyalar que el termini de presentació de les sol·licituds és de 10 dies hàbils, comptats des de l'endemà de la publicació al DOGC de la convocatòria.
A través del seu web, l'ACCO posa a disposició de les persones interessades, que vulguin presentar la sol·licitud de forma presencial o per correu, un formulari de sol·licitud que inclou la declaració responsable de no incórrer en cap de les prohibicions que, per ser beneficiari de la beca, preveu l'article 13 de la Llei 38/2003, de 18 de novembre, general de subvencions.
Si la persona opta per la via telemàtica mitjançant una petició genèrica, a través de la Seu electrònica de la Generalitat, disposa en aquest cas d'un model específic de declaració responsable al mateix web de l'ACCO.
(*) Documentació necessària, a banda de la declaració responsable:
També podreu accedir al contingut d'aquesta notícia a l'apartat Activitat institucional.
El termini per presentar sol·licituds va finalitzar el passat dia 18 de setembre de 2017.
Per tant, la convocatòria està tancada.
L'Autoritat Catalana de la Competència (ACCO) ha fet públic un informe de regulació que avalua el Decret Llei de mesures urgents per a l'ordenació dels serveis de transport de viatgers en vehicles de fins a nou places.
El document recull les consideracions de l'ACCO sobre el Decret Llei 5/2017, d'1 d'agost, de mesures urgents per a l'ordenació dels serveis de transport de viatgers en vehicles de fins a nou places (DLl 5/2017) emès en base a les competències atribuïdes per la Llei 1/2009, del 12 de febrer, de l'ACCO.
L'objecte del document és analitzar si el DLl 5/2017 introdueix restriccions a la competència i, si aquest fos el cas, avaluar si s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe emès amb anterioritat al debat i votació pel Ple del Parlament de Catalunya la convalidació del mateix.
També podreu accedir a aquesta notícia a l'apartat Avaluació de la regulació.
De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (en endavant, Llei ACCO) juntament amb l'article 37.1.m) de la Llei 3/2013, de 4 de juny, de creació de la Comisión Nacional de los Mercados y la Competencia i els articles 23 i 28.3 del Reial decret 261/2008, de 22 de febrer, pel qual s'aprova el Reglament de defensa de la competència, s'informa que l'ACCO ha incoat un expedient sancionador contra APARCAMIENTOS DESPÍ, SA (en endavant, ADSA).
Barcelona 12 de setembre de 2017
La Direcció General de l'ACCO ha tingut coneixement de l'existència d'una possible infracció de la Llei 15/2007, de 3 de juliol, de defensa de la competència (en endavant, LDC) per part de la societat municipal ADSA, que gestiona l'estacionament regulat en el municipi de Sant Joan Despí.
Aquesta empresa hauria limitat a un únic operador la gestió del cobrament via app d'aquest estacionament Així mateix, no permetria a altres operadors accedir a les dades del servei públic, cosa que podria ser considerada com un abús de la seva posició de domini.
De conformitat amb el que estableix l'article 8.1 lletra a) Primer de la Llei ACCO, en data 10 de juliol de 2017 es va acordar incoar expedient sancionador a l'esmentada entitat per presumptes pràctiques restrictives de la competència.
El termini màxim de què disposa l'ACCO per a la instrucció de l'expedient i per a la seva resolució és de 18 mesos des de la data d'incoació, d'acord amb el que estipulen els articles 36.1 i 38.1 de l a LDC.
La incoació de l'expedient en cap cas prejutja la resolució final i aquesta nota es limita a exposar els aspectes fonamentals de l'assumpte i no comporta cap presa de posició per part de l'ACCO sobre els fets assenyalats ni sobre la responsabilitat, ni tan sols provisional, de l'entitat presumptament infractora.
També podreu trobar aquesta notícia a l'apartat Expedients en tràmit.
L'ACCO ha incoat un expedient sancionador a la societat municipal APARCAMIENTOS DESPÍ SA.
L'ACCO fa pública una nota sobre sobre l'aprovació inicial del Pla especial urbanístic d'allotjaments turístics (PEUAT) de Barcelona, que podeu llegir, en la seva versió catalana, castellana i anglesa, a l'apartat Avaluació de l'actuació de les administracions públiques.
En concret, l'ACCO ha fet ús del mecanisme de participació establert per l'Ajuntament de Barcelona i ha presentat aquesta nota.
Podeu consultar les notes de premsa emeses per l'ACCO, en les seves versions catalana i castellana.
Per ampliar la informació podeu accedir a l'apartat Notes de premsa ACCO i també podeu consultar l'enllaç amb el web de la Lehiaren Euskal Agintaritza (Autoritat Basca de la Competència) que podeu obrir fent clic AQUÍ.
L'Autoritat Catalana de la Competència (ACCO) fa pública la valoració, des d'una òptica de competència, de l'article 181 del Projecte de llei de mesures fiscals, administratives, financeres i del sector públic, pel qual es modifica el text únic de la Llei de l'esport (OB 32/2016).
Podeu llegir les versions en català i en castellà d'aquest document.
Per a més informació podeu accedir a l'apartat Avaluació de la regulació.
L'Autoritat Catalana de la Competència (ACCO) ha col·laborat amb la Lehiaren Euskal Agintaritza (Autoritat Basca de la Competència), en la investigació de possibles pràctiques anticompetitives en el sector de serveis de consultoria.
Podeu consultar les notes de premsa emeses per l'ACCO, en les seves versions catalana i castellana.
Per ampliar la informació podeu accedir a l'apartat Notes de premsa i també podeu obrir l'enllaç amb la nota de premsa publicada per l'Autoritat Basca de la Competència fent clic AQUÍ.
El present document recull les consideracions de l'Autoritat Catalana de la Competència (ACCO) sobre el projecte de Decret relatiu a l'activitat dels professionals de l'administració de finques (en endavant, projecte de Decret), emès en base a les competències atribuïdes per la Llei 1/20 09, del 12 de febrer, de l'Autoritat Catalana de la Competència.
L'objecte del document és analitzar si el projecte de Decret introdueix restriccions a la competència i, si aquest és el cas, avaluar si les mateixes s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe ex ante, és a dir, emès amb anterioritat a l'aprovació del projecte de Decret per part del Govern de la Generalitat de Catalunya i que ha estat sol·licitat per la Secretaria General del Departament de Governació, Administracions Públiques i Habitatge en data 9 de març de 2017.
Aquest informe s'ha emès en base a l'anàlisi de la versió del text del projecte de Decret remès a l'ACCO, així com de diversos dels documents que n'han integrat l'expedient d'elaboració.
També podreu trobar aquesta informació a l'apartat Avaluació de la regulació.
En aquest document l'Autoritat Catalana de la Competència (ACCO) analitza una sèrie de mesures que proposa l'Ajuntament de Barcelona perquè les adopti Cementiris de Barcelona, SA (CDBSA) un cop esdevingui operador públic de serveis funeraris.
Aquestes mesures tenen la finalitat d'evitar comportaments incompatibles amb la Llei 15/2007, de 3 de juliol, de defensa de la competència i, alhora, incrementar el grau de competència en aquest mercat a la ciutat de Barcelona.
L'ACCO conclou que les mesures enunciades per l'Ajuntament semblen orientades a evitar o minimitzar els possibles riscos de competència que hi podria haver com a conseqüència de l'actuació de l'operador públic en el mercat de serveis funeraris.
Tanmateix, assenyala que la compatibilitat o no de l'actuació de l'empresa amb l'ordenament jurídic de competència dependrà de l'efectiva actuació que dugui a terme en el mercat.
Finalment, recomana que CDBSA es doti d'un codi o programa de compliment normatiu i pràctica responsable en matèria de política de competència ( compliance) que suposi un genuí compromís de l'empresa amb l'observança de la normativa de competència.
També podreu trobar aquesta informació a l'apartat Avaluació de l'actuació de les administracions públiques.
El passat 6 d'abril, Marc Realp, director general de l'Autoritat Catalana de la Competència (ACCO), va participar en una jornada organitzada per Direcció General de Promoció Econòmica, Competència i Regulació del Departament de la Vicepresidència i d'Economia i Hisenda de la Generalitat de Catalunya.
El tema d'aquesta jornada versava sobre sobre la política de millora de la regulació a Catalunya: passat, present i futur (enllaç amb el programa de la Jornada).
En concret, Marc Realp ha intervingut en una taula rodona el tema de la qual era: "Què han fet, fan i faran les administracions públiques catalanes per millorar la regulació econòmica i aprofundir en la simplificació administrativa".
També podeu trobar aquesta informació a l'apartat Activitat institucional.